cyanic-selkie/wikianc huggingface dataset:
ბაქოს პორტის კოშკები
ყველაზე მაღალი კოშკის ფორმა არის სამკუთხა პრიზმა სამკუთხა ქვედა და ზედა ფუძით. ამის გამო, შენობის იერი ძალიან განსხვავდება, ხედვის კუთხის მიხედვით. ქალაქის აღმოსავლეთიდან და დასავლეთიდან კოშკის დათვალიერებისას ცათამბჯენი ბრტყელ ოთხკუთხედს ჰგავს, სამხრეთიდან კი ჩანს პრიზმის (ნაგებობის) ორი გვერდითი სახე, მის პირას გადაბმული; ჩრდილოეთიდან - მომრგვალებული, რომელიც იძლევა იდეას ცილინდრული ფორმის მაღლივი შენობის. ვებ-გვერდის skyscrapernews.com-ის თანახმად, შენობის ეს ფორმა მე-20 საუკუნის დასაწყისის ნიუ-იორკის ცათამბჯენს წააგავს - ფლატირონ ბილდინგი, მაგრამ ამ უკანასკნელისგან განსხვავებით, პორტ ბაქოს სამხრეთ კოშკის ზედა სართულები თანდათან ვიწროვდება, რაც თავის შუა ნაწილში ქმნის ერთგვარ ბალანსს. ეს გეომეტრიული ხსნარი ამცირებს სხივების რაოდენობას ზედა სართულებზე, რაც შენობის მინას ანიჭებს სტაბილურ ლურჯ ელფერს, დღისით მაღალ ამრეკლაციას და ღამით ბროლის გამჭვირვალობას.
ერთ-ერთი ბაქოს კოშკი Pasha Construction–სთვის არის განკუთვნილი და წარმოადგენს საოფისე კოშკს და მათ კორპორატიულ შტაბს 2011 წლიდან.
ახალი შერეული დანიშნულების კოშკი წარმოადგენს პორტ ბაქოს კოშკის თავდაპირველი დიზაინის ევოლუციას, რომელიც დასრულდა 2011 წელს, ქმნის განვითარების ცენტრალურ ზონას ბაქოს პორტში.
სკულპტურული, მრუდი ფასადები და დახრილი ზედა დონეები ელეგანტურ დამატებას ქმნიან ბაქოს ჰორიზონტზე, ხოლო ახალი კოშკის ძირში მდებარე კუთხის სამკუთხედი, 16 მეტრი სიმაღლის ჭერით, ჩამოსვლის ძლიერ გრძნობას და შთამბეჭდავ შესასვლელს ქმნის საოფისე შენობისთვის.
სქოლიო
კატეგორია: ბაქოს ცათამბჯენები კატეგორია: აზერბაიჯანის ცათამბჯენები
ჟაკ II (ლა მარშის გრაფი)
ჟაკ II დე ბურბონი (Jacques II de Bourbon; დ. 1370 — გ. 1438) — ბურბონთა დინასტიის წარმომადგენელი. ლა მარშის გრაფ ჟან I-ისა და კატრინ ვენდომელის უფროსი ვაჟი. ლა მარშის გრაფი.
ბიოგრაფია
ჟაკი დაიბადა 1370 წელს, იგი იყო ლა მარშის გრაფ ჟან I-ისა და მისი მეუღლის, კატრინ ვენდომელის პირველი შვილი. მან მონაწილეობა მიიღო ოსმალთა წინააღმდეგ მიმართულ ჯვაროსნულ ლაშქრობასა და ნიკოპოლის ბრძოლაში. საფრანგეთში დაბრუნებისთანავე, ჟაკი აქტიურად ჩაება ინგლისელთა წინააღმდეგ ბრძოლაში. 1403 წელს ფრანგულ ფლოტს გაუძღვა ბრძოლაში, რომელიც ჯერ კიდევ ბრძოლამდე გაანადგურა ქარიშხალმა 1404 წელს.
საფრანგეთში ატეხილ ბურგუნდიელ-არმანიაკთა ომის დროს, იგი ბურგუნდიის ჰერცოგ ჟან I-ის ერთგული მოკავშირე და არმანიაკების მოსისხლე მტერი იყო. 1415 წელს, პირველი დაქვრივების შემდეგ, ჟაკმა საფრანგეთი დატოვა, ჩავიდა იტალიაში და ასევე დაქვრივებული ნეაპოლის დედოფალი ჯოვანა II შეირთო ცოლად. ამის შემდეგ იგი აქტიურად ებრძოდა დედოფლის მტრებს — მილანელ სფორცებსა და ტარანტოელ ალოპოებს. 1416 წელს სფორცასა და ალოპოს გაერთიანებულმა არმიამ სასტიკად დაამარცხა ჟაკი, რაც 1419 წელს მისი და ჯოვანას განქორწინებით დაგვირგვინდა.
განქორწინების შემდეგ იგი საფრანგეთში დაბრუნდა და კვლავ ინგლისელთა წინააღმდეგ ბრძოლას მიჰყო ხელი. 1428 წელს საფრანგეთის მეფე შარლ VII-მ ერთგული სამსახურისათვის ჟაკი ლანგედოკის გუბერნატორად დანიშნა.
ჟაკი გარდაიცვალა 1438 წელს ბეზანსონის ალყისას.
შვილები
ჟაკს შვილები მხოლოდ თავის პირველ ცოლთან, ბეატრის ნავარელთან ჰყავდა:
ლიტერატურა
კატეგორია:დაბადებული 1370 კატეგორია:გარდაცვლილი 1438 კატეგორია:ბურბონები
ტიმიში
ტიმიში, ტამიში (Timiş, Тамиш) — მდინარე რუმინეთსა და სერბეთში, დუნაის მარცხენა შენაკადი. სიგრძე 339 კმ, აუზის ფართობი 13,085 კმ². ნაპირებზე გაშენებულია ქალაქები ლუგოჟი, კარანსებეში; ტიმიშისა და დუნაის შეერთების ადგილას მდებარეობს ქალაქი პანჩევო. სანაოსნოა მცირე გემებისათვის.
რესურსები ინტერნეტში
კატეგორია:რუმინეთის მდინარეები კატეგორია:სერბეთის მდინარეები
ხაზარლი
ხაზარლი (Xəzərli) — სოფელი აზერბაიჯანში,  ხაჩმაზის   რაიონში.
რესურსები ინტერნეტში
კატეგორია:ხაჩმაზის რაიონის სოფლები
ადამიანის წონა
ადამიანის წონა — ფიზიკური განვითარების, ჯანმრთელობისა და შრომისუნარიანობის ერთ-ერთი მნიშვნელოვანი მაჩვენებელი. ადამიანის წონა დაკავშირებულია სქესობრივ და ასაკობრივ თავისებურებებთან. ორგანიზმის განვითარების პროცესში ადამიანის წონა მნიშვნელოვნად იცვლება. 5 თვის ნაყოფი იწონის დაახლოებით 300 გ, დროული ახალშობილის წონაა — 2500-4000 გ (გოგონები 100-200 გ ნაკლები) და ბევრადაა დამოკიდებული მშობლების ინდივიდუალურ თავისებურებებზე, დედის საყოფაცხოვრებო პირობებზე, მის ნერვულ სისტემაზე, პროფესიაზე, ფიზიკურ დატვირთვაზე ორსულობის უკანასკნელ თვეებში, გადატანილ დაავადებებზე და სხვ. ახალშობილი პირველი ორი დღე, როგორც წესი, წონაში იკლებს 6-9%-ით (ე. წ. ფიზიოლოგიური დაკლება), 12-15 დღეში ბავშვის წონა აღდგება. პირველ ორ თვეში ახალშობილი ყოველდღიურად მატულობს 25 გ. 4,5-5 თვეზე ბავშვის წონა ორმაგდება, ხოლო წლისთავზე სამმაგდება. ადამიანის წონას მომდევნო ასაკში ინდივიდუალური თავისებურებანი განაპირობებს, იგი დამოკიდებულია ორგანიზმის ფორმირებასა და ადამიანის საყოფაცხოვრებო პირობებზე. სქესობრივი მომწიფების პერიოდში გოგონები იმავე ასაკის ბიჭებზე მეტს იწონიან. სქესობრივი მომწიფების წინა და შემდგომ ხანაში წონით ვაჟები უსწრებენ გოგონებს. 25-40 წლის ასაკი ადამიანის წონის სტაბილურ პერიოდად ითვლება. ამ ასაკის საშუალო წონად მიღებულია 64 კგ მამაკაცთათვის, 56 კგ ქალებისათვის — 40-55 წლისათვის ადამიანის წონა განსაკუთრებით მატულობს, ხოლო 55-60 წლის შემდეგ, ქსოვილებში მიმდინარე ატროფიული პროცესების შედეგად, როგორც წესი, რამდენიმე კგ-ით იკლებს.
ორგანიზმის განვითარების პროცესში იცელება ორგანოებისა და ქსოვილების წონითი შეფარდება. ასაკსრული ადამიანების წონითი შეფარდება სხვადასხვანაირია სქესობრივი განსხვავების მიხედვითაც. მაგ., მამაკაცის კუნთები შეადგენს მისი სხეულის წონის 42%, ძვლები — 18%, ცხიმოვანი ქსრვილი — 12%; ქალისა; კუნთები — 36%, ძვლები — 16%, ცხიმოვანი ქსრვილი— 24%.
პათოლოგიური მდგომარეობის დროს ადამიანის წონა იცელება. მატულობს გადაჭარბებული კვების, ნივთიერებათა ცვლისა და შინაგანი სეკრეციის ფუნქციის დარღვევის, ორგანიზმში სითხის შეკავების დროს, იკლებს არასაკმაო ან უხარისხო კვების, საჭმლის მომნელებელი ორგანოების ფუნქციის დაქვეითების, ავთვისებიანი წარმონაქმნების, ენდოკრინული და ნივთიერებათა ცვლის დარღვევისა და ნერვული სისტემის ზოგიერთი დაავადების დროს.
შაღატი
შაღატი (Շաղատ) — სოფელი სომხეთში, სიუნიქის პროვინციაში. მდებარეობს ზღვის დონიდან 1 760 მეტრზე. 2008 წლის მონაცემებით, მოსახლეობა 1 215 ადამიანს შეადგენდა, სიმჭიდროვე 11 ადამიანი კმ²-ზე. ფართობი 111.81 კმ²-ია.
რესურსები ინტერნეტში
კატეგორია:სიუნიქის პროვინციის სოფლები
შურააბადი (ხიზი)
შურააბადი  (Şuraabad) — სოფელი აზერბაიჯანში, ხიზის რაიონში. სოფლის მოსახლეობა შეადგენს 2232 კაცს.
რესურსები ინტერნეტში
კატეგორია:ხიზის რაიონის სოფლები
ელ-ბაბის მინტაკა
ელ-ბაბი (არაბ.منطقة الباب) — სირიის არაბული რესპუბლიკის ალეპოს მუჰაფაზის (რეგიონის) ერთ-ერთი მინტაკა (პროვინცია). 2004 წლის მოსახლეობის საყოველთაო აღწერის მიხედვით ელ-ბაბის პროვინციაში დაახლოებით 201 589 ადამიანი ცხოვრობს. პროვინციის ფართობია 1 480 კმ².
კარელიის სადათვე ძაღლი
კარელიის სადათვე ძაღლი (Карельская медвежья собака) — ძაღლის ჯიში, რომელიც გამოყვანილია ფინეთში/რუსეთში XIX საუკუნეში.
ეს ძაღლი, რომელიც ძალიან ჰგავს რუსულ-ევროპულ ლაიკას, ფინეთში გაჩნდა. დიდი ხნის განმავლობაში ასეთ ძაღლებს აშენებდნენ კარელიაში დიდ ნადირზე სანადიროდ. კარელიის ძაღლი გაცილებით მრავალრიცხოვანია თავისი სამშობლოს ფარგლებს გარეთ. მონადირეების მიერ გამოიყენება ცხენირემზე სანადიროდ ფინეთში, შვედეთში და ნორვეგიაში. 1910-იან წლებში მისი რაოდენობა შემცირდა, თუმცა შემდგომში პოპულარული გახდა და ახლა წარმატებულად მრავლდება ჩრდილოეთ ამერიკასა და ევროპაში.
ძლიერი, გამმძლე კარელიის ძაღლი სიამოვნებით ნადირობს თითქმის ყველა ნადირზე. მას გააჩნია სპეციფიკური, ჩედილოეთის შპიცებისთვის არადამახასიათებელი, შავ-თეთრი შეფერილობა. ამ ძაღლის კომპანიონად გაჩერება არ ღირს, მაგრამ თუ ძალიან გინდათ იყოლიოთ, ძალიან კარგად უნდა გაწვრთნათ, რადგან ძნელად ეგუება სხვა ძაღლებს და ბავშვებს, ცუდად იტანს ქალაქის პირობებში ცხოვრებას. კარელიური ძაღლი სქელი ბალნითაა დაფარული, კუდზე გრძელი ბალანი აქვს, პატარა ყურები და სქელი ბალანი ყურების მოყინვის საშიშროებას ამცირებს, აქვს ძალიან ძლიერი ყბები, კუდი ზურგისკენაა მიმართული.
რესურსები ინტერნეტში
კატეგორია:შპიცისმაგვარი ძაღლები კატეგორია:რუსული წარმოშობის ძაღლის ჯიშები
საბჭოთა კავშირის საფეხბურთო ჩემპიონატი 1974
საბჭოთა კავშირის საფეხბურთო ჩემპიონატი 1974 — საბჭოთა კავშირის საფეხბურთო ჩემპიონატის 36-ე გათამაშება. გამარჯვებული გახდა კიევის „დინამო“, მეორე ადგილზე გავიდა მოსკოვის „სპარტაკი“, მესამეზე – ოდესის „ჩერნომორეცი“. დაიწყო 12 აპრილს და დასრულდა 21 ნოემბერს.
რესურსები ინტერნეტში
1974 კატეგორია:1974 წელი ფეხბურთში
აწყურის კვირაცხოვლის ეკლესია
აწყურის კვირაცხოვლის ეკლესია — ეკლესია ახმეტის მუნიციპალიტეტში, სოფელ აწყურში. დგას სოფლის სამხრეთით ერთ კილომეტრზე, მთაზე. განეკუთვნება გვიანდელ შუა საუკუნეებს.
ეკლესია დარბაზულია (3,65 X 3,1 მ), უაფსიდო, ნაგებია რიყის ქვით. წყობა ირეგულარულია. ეკლესიაში შესასვლელი სამხრეთიდანაა. კარი სწორკუთხაა. აღმოსავლეთ კედელში ვიწრო, სწორკუთხა სარკმელია, მის ორივე მხარეს — თითო პატარა ნიში. დარბაზი საკურთხეველთან ერთად გადახურულია შეისრული ფორმის სხმული კამარით. ეკლესიას ქვიშაქვის თხელი ქვებით ნაწყობი თაროსებრი ლავგარდანი აქვს. ეკლესია გადახურული ყოფილა კრამიტით.
ლიტერატურა
კატეგორია:ახმეტის მუნიციპალიტეტის ტაძრები
ბიოწარმოება
მინი|ბიომეურნეობის გავრცელების არეალი მსოფლიოში (ჰექტრები) |420x420px ბიოწარმოება — საერთაშორისო სტანდარტებით დადგენილი, მეურნეობის ან წარმოების მართვის ერთიანი სისტემა,  ისეთი მეთოდების გამოყენებით, რომელიც უზრუნველყოფს ბიომრავალფეროვნების, ეკოლოგიური და ბიოლოგიური ბალანსის შენარჩუნებას, გარემოს დაცვას,  ბუნებრივი რესურსების ეფექტიან გამოყენებას და შეესაბამება გარკვეულ მოთხოვნებს  წარმოების, გადამუშავების, შენახვის, შეფუთვის, ტრანსპორტირების, ნიშანდების, დისტრიბუციისა და რეალიზაციის   ეტაპებზე.
ბიოწარმოების ზოგადი პრინციპები
ბიოწარმოების ზოგადი პრინციპები გულისხმობს, რომ:
მდგომარეობა ბიოპროდუქტების მსოფლიო ბაზარზე
დღეისათვის ორგანული სოფლის მეურნეობა მსოფლიოს 170 ქვეყანაში მოიცავს 70 მილიონ ჰექტარ ფართობს. ავსტრალიაში ეს ფართობები 12,5 მილიონ ჰექტარს შეადგენს; ევროპაში 12, აშშ 2,3, ლათინურ ამერიკაში 7, აზიაში 3,3, აფრიკაში 1,2 მილიონი ჰექტარი. მსოფლიოში ორ მილიონამდე სერთიფიცირებული ბიოფერმერია, რომლის 80 % განვითარებად ქვეყნებზე მოდის: ინდოეთში 600 ათასზე მეტი ასეთი ფერმერია, უგანდაში 190 ათასი, მექსიკაში 170 ათასი, ტანზანიაში 150 ათასი, ხოლო თურქეთში 60 ათასამდე ბიოფერმერი.
ბიოპროდუქციას ყველაზე მეტად მდიდარი ქვეყნები მოიხმარენ. ამ მიმართულებით გლობალური ბაზარი დაახლოებით 25 მილიარდი აშშ დოლარის ღირებულებისაა, რომლის ნახევარი ჩრდილოეთ ამერიკაზე მოდის, დაახლოებით ნახევარი ევროპულ ქვეყნებზე. მხოლოდ 3% ნაწილდება დანარჩენ ქვეყნებზე. FIBL-ის მონაცემების მიხედვით 2017 წელს ორგანული პროდუქტების გაყიდვების მოცულობამ ევროპის ქვეყნებში შეადგინა 37,3 მილიარდი ევრო. Ecovia Intelligence-ის კვლევის მიხედვით, 2017 წლიდან ბიოპროდუქტების ბაზარი 6%-ით გაიზარდა.
ბიოპროდუქტების ბაზარი საქართველოში
2017 წლის მონაცემებით, საქართველოში ბიოწარმოებისათვის 2 ათასი ჰექტარი მიწის ფართობი იყო გამოყოფილი. საქართველოდან 2016 წელს ექსპორტზე გავიდა დაახლოებით 405 ტონა ორგანული პროდუქტი. ქართული ბიო პროდუქტის ძირითადი ბაზარი არის გერმანია. საქართველოში ბიოწარმოების სერტიფიკატი აქვს 12 საწარმოს/მეწარმეს, ხოლო დანარჩენი 36 სერტიფიცირების პროცესშია (გარდამავალი პერიოდი). საქართველოს კანონით „ბიოწარმოების შესახებ“ ბიოწარმოების სერტიფიკატი არის შესაბამისობის შეფასების დოკუმენტი, რომლითაც სერტიფიკაციის ორგანო ადასტურებს, რომ სურსათი/ცხოველის საკვები, პირველადი წარმოების პროდუქტი, შეესაბამება კანონით დადგენილ   მოთხოვნებს. საქართველოში, კლიმატური პირობებიდან გამომდინარე, პერსპექტიულ ბიოდარგებად მიიჩნევა ბიოღვინისა და ბიოჩაის წარმოება.
სქოლიო
კატეგორია:სოფლის მეურნეობა კატეგორია:ბიოწარმოება
არტიურ ადამოვი
არტიურ ადამოვი (Arthur Adamov; დ. 23 აგვისტო, 1908, კისლოვოდსკი — გ. 15 მარტი, 1970, პარიზი) — ფრანგი დრამატურგი, ესეისტი, მთარგმნელი, წარმოშობით სომეხი.
ბიოგრაფია
მის პირველ ლექსებში სიურრეალიზმის გავლენა იგრძნობა. ფაშისტურ საკონცენტრაციო ბანაკში განცდილი ტანჯვა აღწერა „საშინელ დღიურში“ (1943). უიმედობითაა გამსჭვალული მისი ავტობიოგრაფიული მოთხრობა „აღსარებაც“ (1946). პიესებით — „პაროდია“ (1947, გამოქვეყნდა 1950), „შემოსევა“ (1950), „დიდი და პატარა მანევრი“ (1953), „ყველანი ყველას წინააღმდეგ“ (1953), „მოძრაობის აზრი“ (1955) — ბეკეტსა და იონესკოსთან ერთად საფუძველი ჩაუყარა ავანგარდისტულ, ე. წ. „აბსურდის თეატრს“. მომდევნო პერიოდის პიესებში „პაოლო პაოლი“ (1957), „მე არა ვარ ფრანგი“ (1958), „გაზაფხული 71“ (1961), „Off limits“ (1968) და სხვ. მებრძოლი რეალისტური დრამატურგიის ტენდენციები შეინიშნება. თავისი ცხოვრება ასახა მოგონებათა წიგნში „ადამიანი და ბავშვი“ (1968).
სქოლიო
კატეგორია:ფრანგი დრამატურგები კატეგორია:ფრანგი ესეისტები
ბალიფორანი
ბალიფორანი (Ballyforan; Béal Átha Feorainne, „ფონის პირი“) — სოფელი ირლანდიაში, მდებარეობს როსკომონის საგრაფოში, კონაქტის პროვინციაში. სოფელი გაშენებულია მდინარე სუკის სანაპიროზე, რომელიც ერთმანეთისგან გამოჰყოფს როსკომონისა და გოლუეის საგრაფოებს. ბალიფორანი კელის კლანის სამოსახლოა. სოფელში მდებარეობს ფოსტის ოფისი, სკოლა, საავადმყოფო, სნუკერის კლუბი და გელური თამაშების მოედანი.
ანატოლი ლიადოვი
ანატოლი კონსტანტინეს ძე ლიადოვი (Анато́лий Константи́нович Ля́дов; დ. 11 (ან 12) მაისი [ ძვ. სტ. 30 აპრილი ], 1855, სანქტ-პეტერბურგი — გ. 28 აგვისტო [ ძვ. სტ. 15 აგვისტო ], 1914, ბოროვიჩი) — რუსი კომპოზიტორი, დირიჟორი და პედაგოგი, პეტერბურგის კონსერვატორიის პროფესორი.
სქოლიო
კატეგორია:რუსი კომპოზიტორები კატეგორია:რუსი დირიჟორები კატეგორია:სანქტ-პეტერბურგის კონსერვატორიის კურსდამთავრებულები
ნიკოლოზ სანებლიძე
ნიკოლოზ სანებლიძე (დ. 31 იანვარი, 1958) — ქართველი პოლიტიკოსი და მეცნიერი. საქართველოს უზენაესი საბჭოს წევრი საარჩევნო ბლოკიდან „მრგვალი მაგიდა – თავისუფალი საქართველო“ 1990-1991 წლებში.
ბიოგრაფია
დაიბადა 1958 წლის 31 იანვარს. 1979 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1979-1988 წლებში იყო თბილისის სახელმწიფო უნივერსიტეტის თანამშრომელი, საქართველოს რესპუბლიკის მეცნიერებათა აკადემიის მართვის სისტემების ინსტიტუტის უმცროსი მეცნიერ-თანამშრომელი, 1988 წლიდან არის თბილისის ივანე ჯავახიშვილის სახელობის სახელმწიფო უნივერსიტეტის უმცროსი მეცნიერ-თანამშრომელი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). იყო „ქართველ ტრადიციონალისტთა კავშირის“ პოლიტიკური მდივანი,  თბილისის მერობის კანდიდატი 2017 წელს.
რესურსები ინტერნეტში
კატეგორია:დაბადებული 31 იანვარი კატეგორია:დაბადებული 1958 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:თბილისის სახელმწიფო უნივერსიტეტის კურსდამთავრებულები
დეირ-ჰაფირის მინტაკა
დეირ-ჰაფირი (არაბ.منطقة دير حافر) — სირიის არაბული რესპუბლიკის ალეპოს მუჰაფაზის (რეგიონის) ერთ-ერთი მინტაკა (პროვინცია). 2004 წლის მოსახლეობის საყოველთაო აღწერის მიხედვით დეირ-ჰაფირის პროვინციაში დაახლოებით 91 124 ადამიანი ცხოვრობს. პროვინციის ფართობია 534,44 კმ².
სქოლიო
კატეგორია:სირიის მინტაკები
დისარტი
დისარტი (Dysart; an Dísirt, „უდაბნო“) — სოფელი ირლანდიაში, მდებარეობს როსკომონის საგრაფოში, კონაქტის პროვინციაში. ათლონიდან დაშორებულია 20 კმ-ით.
სქოლიო
კატეგორია:როსკომონის საგრაფოს დასახლებული პუნქტები
აღმოსავლეთ ციმბირული ლაიკა
აღმოსავლეთ ციმბირული ლაიკა (Восточносибирская лайка) — ძაღლის ჯიში, რომელიც გამოყვანილია რუსეთში XIX საუკუნეში.
XIX საუკუნეში რუსებმა მიზანმიმართული სეკრეციის გზით ციმბირის ადგილობრივი შპიცისმაგვარი ძაღლები თოფით ნადირობას მიუსადაგეს. შედეგად მიიღეს აღმოსავლეთ-ციმბირული ლაიკა, რომელიც პოულობს და აკავებს ნადირს, ასევე ყეფს, სანამ მონადირე მასთან არ მივა. მიუხედავად იმისა, რომ ეს ძაღლი მგელს ჰგავს, მშვიდი და გაწონასწორებული ხასიათით გამოირჩევა და ქალაქის მაცხოვრებლისთვისაც კი კარგი კომპანიონია. მისი გაწვრთნა ადვილია.
აღმოსავლეთ ციმბირული ლაიკის ბალლნის შეფერილობა შეიძლება იყოს თეთრი, თეთრი-შავით, ნაცრისფერი, მურა-ჟღალი, შავი. მოკლე, სითბოიზოლირებადი ბეწვი პატარა ყურებს ფარავს, სელი თათები ბალნითაა დაფარული, მშვიდად ყოფნის დროს ძაღლი გასათბობად სხეულზე კუდს იფარებს.
რესურსები ინტერნეტში
კატეგორია:შპიცისმაგვარი ძაღლები კატეგორია:რუსული წარმოშობის ძაღლის ჯიშები
მოსკოვის ნიკოლოზ საკვირველთმოქმედის ტაძარი (ტოლმაჩი)
მოსკოვის ნიკოლოზ საკვირველთმოქმედის ტაძარი (Храм Николая Чудотворца) — მართლმადიდებლური ტაძარი-მუზეუმი მოსკოვში. ტაძარი დაარსებულია XVII საუკუნეში. მდებარეობს მოსკოვის ცენტრალური ადმინისტრაციული ოლქის ზამოსკვორეჩიეს რაიონში.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
პირველი ხის ეკლესიის მშენებლობის შესახებ ისტორიული წყაოები მიუთითებენ 1625 წელს. ქვის ტაძარი კი ააგეს 1697 წელს, მისი ავტორია ლონგინ დობრინინი. ტაძრის მთავარი საკურთხეველი აკურთხეს სულიწმნდის სახელზე, ხოლო ნიკოლოზ საკვირველთმოქმედის საკურთხეველი ეგვტერში გადაიტანეს. ეკლესია 1697-1770 წლებში ეკლესიას სულიწმინდა ეწოდება, ხოლო შემდეგ მიიღო წმინდა ნიკოლოზის სახელი.
1770 წელს სატრაპეზოში მიაშენეს ეგვტერი ღვთისმშობლის კვართის სახელზე. ეგვტერის მშენებლობა დააფინანსა პირველი გილდიის ვაჭრის დემიდოვის ქვრივმა. 1834 წელს სატრაპეზო გადააკეთეს ფიოდორ შესტაკოვის პროექტის მიხედვით.
1855 წელს ეკლესიის წინამძღვრად დანიშნეს ვასილი ნეჩაევი. 1889 წლიდან კი ეკლესიის მღვდელია დიმიტრი კოსიცინი.
საბჭოთა ხელისუფლებამ ტაძარი 1929 წელს დახურა. 1993 წელს აღსდგა ღვთისმსახურება. 1996 წლის 8 სექტემბერს მთავარი საკურთხეველი აკურთხა მოსკოვისა და სრულიად რუსეთის პატრიარქმა ალექსი II-მ.
1997 წელს დასრულდა ტაძრის რეკონსტრუქცია.
სქოლიო
კატეგორია:რუსეთის კულტურული მემკვიდრეობის ძეგლები მოსკოვში კატეგორია:მოსკოვის ტაძრები კატეგორია:ნიკოლოზ საკვირველთმოქმედის ტაძრები რუსეთში
ლუი I (ვენდომის გრაფი)
ლუი I დე ბურბონი (Louis Ier de Bourbon; დ. 1376 — გ. 21 დეკემბერი, 1446) — ბურბონთა დინასტიის წარმომადგენელი. ლა მარშის გრაფ ჟან I-ისა და კატრინ ვენდომელის შუათანა ვაჟი. ვენდომის გრაფი.
ბიოგრაფია და შვილები
ლუი დაიბადა 1376 წელს საფრანგეთში. იგი იყო ლა მარშის გრაფ ჟან I-ისა და მისი მეუღლის, კატრინ ვენდომელის შუათანა ვაჟი. მამის გარდაცვალების შემდეგ მის უფროს ძმას, ჟაკ II-ს ლა მარშის გრაფობა, ხოლო ლუის ვენდომის გრაფობა ერგო.
ლუი იყო ძლევამოსილი ორლეანის ჰერცოგის მომხრე და მისი მხარდამჭერი, რის გამოც ჰერცოგმა მას საფრანგეთის სამეფო საბჭოში ადგილი მისცა. მას შემდეგ, რაც ბურგუნდიელებსა და არმანიაკებს შორის სამოქალაქო ომი დაიწყო, ლუი ორივე მხარეს უჭერდა მხარს. 1414 წელს მან ცოლად შეირთო ბლანშ დე რუსი, თუმცა მომდევნო წელს იგი ინგლისელებს ტყვედ ჩაუვარდა აზენკურის ბრძოლაში და არც თუ ისე მცირე დრო გაატარა ტყვეობაში. მას ბლანშთან შვილები არ ჰყოლია, რადგან ბლანში 1421 წელს დაიღუპა, ლუი კი 1423 წელს გაანთავისუფლეს.
1424 წელს მან ცოლად შეირთო ჟანა დე ლავალი, რომელთანაც შეეძინა სამი შვილი:
მრავალწლიანი ინგლისური ტყვეობის დროს, ლუის ერთ-ერთ ინგლისელ ქალთან, სიბილა ბოსტუმთან შეეძინა უკანონო შვილი:
იგი იბრძოდა ლეგენდარული ჟანა დ'არკის მხარდამხარ 1429 ორლეანთან და დაესწრო შარლ VII-ის მეფედ კურთხევას რეიმსში. იგი გარდაიცვალა 1446 წლის 21 დეკემბერს.
ლიტერატურა
კატეგორია:დაბადებული 1376 კატეგორია:გარდაცვლილი 21 დეკემბერი კატეგორია:გარდაცვლილი 1446 კატეგორია:ბურბონები
ოლივია კოლმანი
სარა კაროლინა კოლმანი (Sarah Caroline Colman; დ. 30 იანვარი, 1974) — ინგლისელი მსახიობი. დაჯილდოვებულია ბევრი პრიზით, მათ შორის არის: აკადემიური პრიზები, ბრიტანული აკადემიის სატელევიზიო ჯილდოები, 3 ოქროს გლობუსი, 4 ბრიტანეთის დამოუკიდებელი კინო პრემია და სხვა.
მსახიობობა შეისწავლა „ბრისტოლის ძველი ვიკის თეატრის სკოლაში“. კარიერა დაიწყო ტელევიზიაში მუშაობით. მისი კარიერული მიღწევა დაკავშირებულია ბრიტანულ კომედიურ სიტკომთან, „პიპ შოუ“ (2003-2015). მონაწილეობა აქვს მიღებული სხვა კომედიურ სერიალებშიც, მათ შორისაა: ბრიტანული სიტკომი, „მწვანე ფრთა“ (2004-2006), ბრიტანული კომედიური სერიალი, „ლამაზი ხალხი“, სატელევიზიო სიტკომი, „Rev.“ (2010-2014), „ყვავილები“ (2016-2018), ბრიტანული შავი კომედია „ფლიბეგი“ (2016-2019). „ოცი-თორმეტი“-ში შესრულებული როლისთვის, კოლმანი დაჯილდოვდა ბრიტანული აკადემიის სატელევიზიო პრემიით, ქალის საუკეთესო კომედიური როლის შესრულებისთვის.
2013 წლიდან 2017 წლამდე, მონაწილეობას იღებდა ITV-ს კრიმინალურ დრამაში, „ბროდჩერჩი“, რომლისთვისაც მას მიენიჭა ბრიტანული აკადემიის სატელევიზიო ჯილდო. იგი ასევე თამაშობდა სიუზენ ბიერის თრილერში, „ღამის ადმინისტრატორი“. ამ როლის შესრულებისთვის მას მიენიჭა ოქროს გლობუსი საუკეთესო მეორეხარისხოვანი ქალის როლისთვის. 2019-2020 წლებში დედოფალი ელისაბედ მეორე განასახიერა Netflix-ს ისტორიულ დრამაში, „გვირგვინი“. ამ როლის თამაშისთვის იგი დაჯილდოვდა ოქროს გლობუსით.
მეორეხარისხოვანი როლები ნათამაშები აქვს ისეთ ფილმებში, როგორიცაა: კომედია „ვითომ მაგარი პოლიციელები“ (2007), ბიოგრაფიული დრამა „რკინის ლედი“ (2011), ისტორიული კომედიური დრამა „ჰაიდ პარკი ჰუდზონზე“ (2012), „ლობსტერი“ (2015), თრილერი „მკვლელობა აღმოსავლეთ ექსპრესში“ (2017). ხოლო მთავარი როლები ნათამაშები აქვს შემდეგ ფილმებში: დრამა „ტირანოზავრი“ (2011), „ფავორიტი“ (2018) და 2020 წლის დრამა, „მამა“. „ფავორიტში“ დიდი ბრიტანეთის დედოფლის, ენის განსახიერებისთვის, კოლმანი დაჯილდოვდა ოსკარის ჯილდოთი საუკეთესო მსახიობი ქალისთვის.
ადრეული ცხოვრება
ინგლისელი მსახიობი სარა კაროლინა კოლმანი დაიბადა 1974 წლის 30 იანვარს, ნორვიჩში,  ინგლისში. ნორფოლკში დაამთავრა „ნორვიჩის გოგონების საშუალო სკოლა“. სწავლა დაიწყო ჰომერტონის კოლეჯში, კემბრიჯის უნივერსიტეტში. 1990 წელს დაამთავრა „ბრისტოლის ძველი ვიკის თეატრის სკოლა“. კემბრიჯში სწავლის დროს, კოლმანი შეხვდა მომავალ სამსახიობო პარტნიორებს, ბრიტანელ კომიკოსსა და მსახიობს დევიდ მიტჩელს და ინგლისელ მსახიობს და მწერალს, რობერტ ვებს.
კარიერა
ოლივია კოლმანმა პროფესიული სამსახიობო კარიერა 26 წლის ასაკში დაიწყო. 2000 წელს BBC2-ის კომედიურ სკეტჩში, „Bruiser“-ში მიიღო მონაწილეობა. ამის შემდეგ, გამოჩნდა BBC-ს ITV-ს და Channel 4-ის ისეთ სატელიზიო სერიალებში, როგორიცაა: „ჩვენი მსგავსი ხალხი“, „მიმოიხედე შენს გარშემო“, „ბლექის წიგნის მაღაზია“, „ოფისი“, „შენი ცხოვრების დრო“ და სხვა.
კოლმანი რეგულარულად იღებდა მონაწილეობას BBC Radio 4-ის კომედიებში: „ბეტონის ძროხა“, „იფიქრე დაუფიქრებლად“, „მილტონ ჯოუნზის სახლი“ და სხვა. სხვა პროექტებში მას უმუშავია დევიდ მიტჩელთან და რობერტ ვებთან ერთად. 2003 წელს სოფიას როლი ითამაშა Channel 4-ის კომედიაში, „პიპ შოუ“. 2004 წლიდან 2006 წლამდე მონაწილეობას იღებდა ბრიტანულ სიტკომში, „მწვანე ფრთები“. 2006 წელს ჯოანა რობერტსი განასახიერა რომანტიკულ კომედიაში, „კონფეტი“. მოგვიანებით, კოლმანმა ეს როლი აღწერა, როგორც: „ჩემი ცხოვრების საშინელი გამოცდილება. 2007 წელს ელისის როლი ითამაშა კომედიაში, „გაიზარდე შენით. ხოლო, დორის ტეტჩერის როლი განასახიერა კომედიაში, „ვითომ მაგარი პოლიციელები“. მთავარი როლი ითამაშა მოკლემეტრაჟიან ფილმში, „Dog Altogether“. 2008 წელს კოლმანი გამოჩნდა BBC-ს სიტკომში, „ლამაზი ხალხი“. ბრიტანული თინეიჯერული სერიალის, „მოზარდების“ ერთ-ერთ ეპიზოდში განასახიერა პერსონაჟი ნაომის, დედის როლი.
პირადი ცხოვრება
1990-იან წლებში, ერთ-ერთ პროექტზე მუშაობის დროს, კოლმანი შეხვდა თავის მომავალ მეუღლეს, ედ სინკლერს, რომელიც იმ დროს სამართლის მესამე კურსის სტუდენტი იყო. წყვილი დაქორწინდა 2001 წელს. ჰყავთ სამი შვილი და ცხოვრობენ სამხრეთ ლონდონში.
სქოლიო
კატეგორია:დაბადებული 30 იანვარი კატეგორია:დაბადებული 1974 კატეგორია:ინგლისელი მსახიობები კატეგორია:ოქროს გლობუსის გამარჯვებულები კატეგორია:ინგლისელი ქალი მსახიობები კატეგორია:ინგლისელი ქალები კატეგორია:XXI საუკუნის ინგლისელი მსახიობები კატეგორია:XXI საუკუნის ინგლისელი ქალი მსახიობები კატეგორია:ოსკარის მფლობელები
შაქი (სომხეთი)
შაქი (Շաքի) — სოფელი სომხეთში, სიუნიქის პროვინციაში. მდებარეობს ზღვის დონიდან 1 720 მეტრზე. 2008 წლის მონაცემებით, მოსახლეობა 1268 ადამიანს შეადგენდა, სიმჭიდროვე 17 ადამიანი კმ²-ზე. ფართობი 74 კმ²-ია.
ელზა ჯინი
ელზა ჯინი (Elsa Jean; დ. 1 სექტემბერი, 1996, ოჰაიო, აშშ) — ამერიკელი პორნომსახიობი. კარიერა დაიწყო 2015 წელს, 18 წლის ასაკში. ნომინირებული იქნა 43 ჯილდოზე, მათგან 6 მოიგო.
ბიოგრაფია
16 წლის ასაკში დაამთავრა სკოლა და დაიწყო სწავლა ჯორჯ მეისონის უნივერსიტეტში, როდესაც გახდა 18 წლის, გადაწყვიტა დაეწყო პორნოგრაფიული კარიერა. 2016 წელს ნომინირებული იყო AVN-ის ჯილდოზე. პირველი ჯილდო მოიგო 2017 წელს. საიტ Pornhub-ის რეიტინგში იკავებს მე-18 ადგილს.
ფილმოგრაფია
მონაწილეობა მიღებული აქვს 494 ფილმში.
ფილმები
და სხვ.
რესურსები ინტერნეტში
კატეგორია:დაბადებული 1 სექტემბერი კატეგორია:დაბადებული 1996 კატეგორია:ამერიკელი ქალი პორნომსახიობი კატეგორია:ამერიკელი პორნო მსახიობები
სინოპის ალყა (1214)
სინოპის ალყა — 1214 წელს რუმის სასულთნოს სელჩუკი სულთნის, ქეი-ქავუს I-ის (1211–1220) მიერ ორგანიზებული შავი ზღვის სანაპიროზე მდებარე ქალაქ სინოპის ალყა, რომელიც ტრაპიზონის იმპერიის ფარგლებში მნიშვნელოვან პორტს წარმოადგენდა. ალყის დეტალები აღწერილი აქვს სელჩუკ მემატიანე იბნ ბიბის. ალყის გარღვევის მიზნით ტრაპიზონის იმპერატორი ალექსი I (1204–1222) გაუძღვა მცირერიცხოვან რაზმს, მაგრამ დამარცხდა და ტყვედ ჩავარდა. ქალაქი მეალყეებს 1 ნოემბერს დანებდა.
ისტორია
იბნ ბიბის ცნობების თანახმად ქეი-ქავუს I-მა სინოპზე თავდასხმა მას შემდეგ გადაწყვიტა, რაც ტრაპიზონელებმა დაიწყეს სელჩუკთა სასაზღვრო ტერიტორიების რბევა. რის საპასუხოდაც ქეი-ქავუსი სხვა ბეგებთან ერთად შეიკრიბა და საპასუხო ზომების მიღება გადაწყვიტა. ასეთ ვითარებაში სელჩუკმა მზვერავებმა (სხვა წყაროების თანახმად მომთაბარეები) შეიპყრეს იმპერატორი ალექსი, როცა ის თავის 500 მეომართან სანადიროდ იყო გასული. „სელჯუკ-ნამე“-ს თანახმად სელჩუკმა მხედართმთავარმა ბეჰრამმა, 1000 მეომრით ქალაქ სინოპს ზღვაწე გასასვლელი შეუზღუდა, დაწვა ფლოტი და დახოცა ბერძნები და ევროპელები. რის შემდეგადაც ქალაქი დანებდა. იბნ ბიბის თანახმად, ქალაქის ჩაბარებამდე სულთანმა ალექსი მასთან მიიწვია, სადაც ალექსიმ სულთანს შემდეგი სიტყვებით მიმართა: „თუ გამარჯვებული სულთან იზ-ად-დინ ქეი-ქავუს იბნ ქეი ხოსროვი შემინარჩუნებს ცხოვრებას და აღიარებს ჩემსა და ჩემი შთამომავლების უფლებას ჭანითის იმპერიის [ტრაპიზონის იმპერია] ფლობისა, გარდა სინოპისა, ყველა რეგიონის რომელიც მას ეკუთვნის, პირობას ვდებ, რომ გადავიხდი ყოველწლიურ ხარკს...“
მიუხედავად იმისა, რომ მოვლენის აღწერისას პირველადი წყაროები იმპერატორი ალექსის სახელს ასახელებენ, ფალმერაიერით დაწყებული ადრეული მკლვევარები დავით კომნენოსის დაღუპვას ალყის პერიოდს უკავშირებენ. მაგალითად ალექსანდრე ვასილიევის აზრით ალექსის სახელი უფრო ნაცნობი იყო, ვიდრე დავითის, რომელიც სინოპის რეალურ გამგებელს წარმაოდგენდა და რადგანაც დავითის სახელი 1214 წლის შემდეგ წყაროებში არ გვხვდება შეიძლება დავასკვნათ, რომ დავითი სინოპის ალყას შეეწირა. თუმცა თანამედროვე მკლევარების თანახმად, დავითი ათონის მთაზე ბერად აღკვეცის შემდეგ, 1212/1213 წლებში გარდაიცვალა.
შედეგები
სელჩუკთა მიერ სინოპის დაპყრობას მნიშვნელოვანი შედეგები ჰქონდა: მიუხედავად მანუელ I-ის (1238–1263) მიერ ქალაქის მცირე ხნით განთავისუფლებისა (1254–1265), ის სამუდამოდ თურქთა ხელში აღმოჩნდა, რამაც ტრაპიზონის იმპერია სახმელეთო გზით მოწყვიტა მცირე აზიაში მდებარე ნიკეის იმპერიისგან. ამავდროულად ტრაპიზონის იმპერატორის ტყვედ ჩავარდნის შედეგად, ტრაპიზონის იმპერია იძულებული გახდა სელჩუკთა მოხარკედ ქცეულიყო, რაც 1222/1223 წლამდე, სელჩუკთა მიერ ტრაპიზონის წარუმატებელ ალყამდე გაგრძელდა. ბიზანტინისტი უორენ ტრედგოლდის თანახმად, სინოპის დაცემამ ერთი მხრივ ტრაპიზონი აარიდა ნიკეის იმპერიიდან მომავალი საფრთხისგან, მაგრამ ამავდროულად ალექსის პერსპექტივა, გამხდარიყო ბიზანტიის იმპერატორი, შეუძლებელი გახდა, რის შედეგადაც ტრაპიზონის იმპერია ლოკალური მნიშვნელობის მქონე სახელმწიფოდ გადაიქცა.
რუსი ბიზანტინისტი, რუსტამ შუკუროვის მოსაზრებით შედეგები უფრო მძიმე აღმოჩნდა ბიზანტიის მემკვიდრე სახელმწიფოებისთვის. ჩრდილოეთ-დასავლეთ ანატოლიის დაკარგვა ნიშნავდა სტრატეგიულ მარცხს ბიზანტიის ჩრდილოეთ ფრონტისთვის. ბიზანტიის გავლენის სფერო გაიყო ორ ანკლავად, რის შედეგადაც დასავლურ ანატოლიური ანკლავი განადგურდა და მთლიანად ასიმილირდა XIV საუკუნის განმავლობაში, ხოლო აღმოსავლეთი უფრო დიდ ხანს შემორჩა ტრაპიზონის იმპერიის სახით და იარსება XV საუკუნემდე. გარდა ამისა, სინოპის დაპყრობამ სელჩუკებს ახალი სტრატეგიული გზები გაუხსნა ექსპანსიისთვის, რომლიდანაც ერთი კონსტანტინოპოლს, ხოლო მეორე ყირიმსა და სამხრეთ რუსეთის სტეპებს უმიზნებდა.
სქოლიო
კატეგორია:ტრაპიზონის იმპერია კატეგორია:XIII საუკუნის ბრძოლები
გიორგი ჩანგაშვილი
გიორგი ჩანგაშვილი (დ. 1 იანვარი, 1919, ხოდაშენი, ახმეტის რაიონი — გ. ოქტომბერი, 2005) — ქართველი გეოგრაფი. გეოგრაფიის მეცნიერებათა კანდიდატი (1955). ომისა და შრომის ვეტერანი, ხოდაშნის ს/კ სტაციონარის ხელმძღვანელი.
ბიოგრაფია
გიორგი ჩანგაშვილმა დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეომორფოლოგიის სპეციალობით 1948 წელს. მუშაობა დაიწყო საქართველოს მინისტრთა საბჭოს თავმჯდომარის მდივნის თანამდებობაზე; 1951–54 წლებში სწავლობდა საქართველოს მეცნიერებათა აკადემიის ასპირანტურაში აკადემიკოს ალექსანდრე ჯავახიშვილის ხელმძღვანელობით; 1956 წლიდან მუშაობდა ვახუშტი ბაგრატიონის სახელობის გეოგრაფიის ინსტიტუტში, 1977-1980 წლებში იყო თანამედროვე გეომორფოლოგიური პროცესების ჯგუფის ხელმძღვანელი; 1980-1990 წლებში თანამედროვე გეომორფოლოგიური პროცესების ლაბორატორიის გამგე, შემდეგ იყო წამყვანი მეცნიერ-თანამშრომელი, კახეთის სტიქიური გეომორფოლოგიური პროცესების ექსპერიმენტული სტაციონარის ხელმძღვანელი.
გიორგი ჩანგაშვილის ბევრი წინადადება და რეკომენდაცია დაინერგა სახალხო მეურნეობასა და საპროექტო დაწესებულებებში, მათ შორის, გვერდითი ეროზიით წაღებული მიწების აღდგენის შესახებ (წინანდლის დენდროლოგიური პარკი). მუშაობდა სტიქიურ გეომორფოლოგიურ პროცესებსა და გეოეკოლოგიაზე.
მიღებული აქვს სახელმწიფო ჯილდოები, მათ შორის: სსრკ გეოგრაფიის ინსტიტუტის საპატიო სიგელი, აფხაზეთის ავტონომიური რესპუბლიკის უმაღლესი საბჭოს საპატიო სიგელი (1962), საქართველოს უმაღლესი საბჭოს პრეზიდიუმის საპატიო სიგელი (1984). 2000 წელს გადაეცა ღირსების მედალი.
სქოლიო
კატეგორია:ქართველი გეოგრაფები კატეგორია:თბილისის სახელმწიფო უნივერსიტეტის კურსდამთავრებულები კატეგორია:გეოგრაფიის მეცნიერებათა კანდიდატები კატეგორია:საქართველოს ღირსების მედლით დაჯილდოებულები კატეგორია:ახმეტის მუნიციპალიტეტში დაბადებულები გ
საბადურის ქედი
საბადურის ქედი შეიძლება აღნიშნავდეს:
საერთაშორისო დაძაბულობის განტვირთვა
მინი| [[ბარაკ ობამა და რაულ კასტრო 2016 წლის მარტში, ჰავანაში, კუბაში გამართულ პრეს-კონფერენციაზე ]] მინი| [[დონალდ ტრამპი და კიმ ჩენ-ინი სამიტზე, ვიეტნამის ჰანოიში, 2019 წლის თებერვალში ]] Détente (Détente — „განტვირთვა“) — საერთაშორისო დაძაბულობის განტვირთვა, დაძაბული ურთიერთობების შერბილება, განსაკუთრებით პოლიტიკური ურთიერთობების განმუხტვა ზეპირი კომუნიკაციით. ტერმინი დიპლომატიაში სათავეს იღებს 1912 წლიდან, როდესაც საფრანგეთი და გერმანია წარუმატებლად ცდილობდნენ დაძაბულობის შემცირებას.
ეს ტერმინი კარგად აღწერს ცივი ომის ეტაპს. ეს იყო საბჭოთა კავშირსა და დასავლეთს შორის დაძაბულობის განმუხტვის პოლიტიკა, რასაც ხელი შეუწყვეს რიჩარდ ნიქსონმა, ჰენრი კისინჯერმა და ლეონიდ ბრეჟნევმა 1969 წლიდან 1974 წლამდე. იმის გამო, რომ შეერთებულმა შტატებმა სისუსტე გამოიჩინა, რამაც ნიქსონის მხრიდან თანამდებობის დატოვება გამოიწვია, ბრეჟნევმა ეს სიტუაცია გამოიყენა საბჭოთა გავლენის გასაფართოებლად. 1979 წელს საბჭოთა კავშირი შეიჭრა ავღანეთში რაც დაძაბულობის განმუხტვის პროცესი დაასრულა. ტერმინი ასევე გამოიყენება კუბის დათბობისთვის, რასაც შედეგად მოჰყვა კუბასა და შეერთებული შტატებს შორის დიპლომატიური ურთიერთობების აღდგენა 2015 წელს.
ტერმინი ყველაზე ხშირად გამოიყენება საბჭოთა კავშირსა და შეერთებულ შტატებს შორის გეოპოლიტიკური დაძაბულობის ზოგადი შემსუბუქების პერიოდის აღსაწერად, რაც ცივი ომის დროს არსებული დაძაბულობის მკვეთრი შერბილება იყო. ეს დაიწყო 1969 წელს, როდესაც აშშ-ს პრეზიდენტმა რიჩარდ ნიქსონმა დაიწყო საგარეო პოლიტიკის გატარება, რომლის მიზანსაც წარმოადგენდა ბირთვული ესკალაციის თავიდან აცილება. ნიქსონის ადმინისტრაციამ ხელი შეუწყო უფრო მეტ დიალოგს საბჭოთა მთავრობასთან, მათ შორის რეგულარული სამიტის შეხვედრებისა და მოლაპარაკებების წარმოებაზე იარაღის კონტროლისა და სხვა ორმხრივი შეთანხმებების შესახებ. განმუხტვა იყო ცნობილი რუსულ ენაზე, როგორც разрядка (razryadka), რაც ნიშნავს „დაძაბულობას“.
ცივი ომის დაძაბულობის განტვირთვა, შეჯამება
ამ პერიოდში ხელი მოეწერა ისეთ ხელშეკრულებებს,  როგორიცაა სტრატეგიული შეიარაღების შეზღუდვის შეთანხმება და ჰელსინკის შეთანხმება. განიხილეს კიდევ ერთი ხელშეკრულება, სტრატეგიული შეიარაღების შეზღუდვის შეთანხმება (SALT II), მაგრამ აშშ-ს მიერ არ იქნა რატიფიცირებული. ისტორიკოსთა შორის ჯერ კიდევ მიმდინარეობს კამათი, თუ რამდენად წარმატებული იყო საერთაშორისო დაძაბულობის განსამუხტად ეს ნაბიჯი რათა მიეღწიათ მშვიდობისთვის.
1962 წელს კუბის სარაკეტო კრიზისის შემდეგ, ორივე ზესახელმწიფო შეთანხმდნენ, რომ უშუალო ცხელი ხაზი დამონტაჟდებოდა ვაშინგტონსა და მოსკოვს შორის. ეგრეთ წოდებულმა წითელმა ტელეფონმა შესაძლებლობას მისცა ორივე ქვეყნის ლიდერს, დაუყოვნებლივ დაკავშირებოდნენ ერთმანეთს სასწრაფო ვითარების დროს და ამგვარად შეამცირებდნენ სამომავლო კრიზისების განვითარების ეს შანსს.
ამერიკულ-საბჭოთა საერთაშორისო დაძაბულობის განტვირთვა თანდათან გაფართოვდა. SALT II– მა, 1970 – იანი წლების ბოლოს, განაგრძო SALT I– ის მოლაპარაკებები, საბჭოთა კავშირისა და აშშ – ს მიერ შეიარაღების შემდგომი შემცირების უზრუნველყოფით. ჰელსინკის შეთანხმებას, რომლის თანახმადაც საბჭოთა კავშირი დაპირდა ევროპაში თავისუფალი არჩევნების ჩატარებას, საბჭოთა კავშირის მიერ მშვიდობის უზრუნველსაყოფად მთავარ დათმობას უწოდებდნენ.
საერთაშორისო დაძაბულობის განტვირთვა დასრულდა ავღანეთში საბჭოთა ჩარევის შემდეგ, რამაც შეერთებული შტატების მხრიდან მოსკოვში ჩატარებული 1980 წლის ოლიმპიადის ბოიკოტი გამოიწვია. 1980 წელს პრეზიდენტად აირჩიეს რონალდ რეიგანის, რომლის პოლიტიკაც დიდწილად ეფუძნებოდა საერთაშორისო დაძაბულობის განტვირთვის საპირისპირო კამპანიას, ამ ყველაფერმა კი გამოიწვია განტვირთვის პროცესის შეწყვეტა და ცივი ომის დაძაბულობის დაბრუნება. თავის პირველ პრესკონფერენციაზე რეიგანმა თქვა, რომ „საერთაშორისო დაძაბულობის განტვირთვა იყო ცალმხრივი ქუჩა, რომელიც საბჭოთა კავშირმა გამოიყენა თავისი მიზნების მისაღწევად.“ ურთიერთობები სულ უფრო და უფრო დაიძაბა პოლონეთში არსებული არეულობებით, SALT II მოლაპარაკებები დასრულდა და 1983 წელს ნატო-ს წვრთნები მიმდინარეობდა, რომელთაგან უკანასკნელმა ზესახელმწიფოები თითქმის ბირთვული ომის ზღვარზე დააყენეს.
სამიტები და ხელშეკრულებები
მინი| შუშის პრემიერ მინისტრი [[ალექსი კოსიგინი ( წინ ) აშშ-ის პრეზიდენტის ლინდონ ჯონსონის გვერდით ( უკან ), გლასბოროს სამიტის კონფერენცი ]] საერთაშორისო დაძაბულობის განტვირთვის ყველაზე აშკარა გამოვლინება იყო სამიტების სერია სუპერძალების ლიდერებს შორის. ამ შეხვედრების შედეგი იყო ხელშეკრულებები. 1960-იანი წლების დასაწყისში,საერთაშორისო დაძაბულობა ნაწილობრივ განიტვირთა ბირთვული ტესტის აკრძალვის ხელშეკრულებამ, რომელიც გაფორმდა 1963 წლის 5 აგვისტოს. ამ ათწლეულის მოგვიანებით, 1967 წლის იანვარში გაფორმდა გარე სივრცის ხელშეკრულება და 1968  წელს ივლისში ხელშეკრულება ბირთვული იარაღის გაუვრცელებლობის შესახებ, ეს ორი ხელშეკრულება საერთაშორისო დაძაბულობის განტვირთვის პირველი სამშენებლო ბლოკი იყო. ხელშეკრულებები გაფორმდა მთელ მსოფლიოში.
კარტერის ადმინისტრაცია მხარს უჭერდა ადამიანის უფლებების დაცვას საბჭოთა კავშირის შიგნით და ლეონიდ ბრეჟნევი აშშ-ს ადანაშაულებდა საშინაო საქმეებში ჩარევაში. ამან გამოიწვია ინტენსიური განხილვა იმის შესახებ, შეიძლება თუ არა სხვა ერების ჩარევა საშინაო საქმეებში იმ შემთხვევაში როდესაც ირღვევა ადამიანის ძირითადი უფლებები, მაგალითად, სიტყვის და რელიგიის თავისუფლება. სუპერძალებს შორის მთავარ უთანხმოებას წარმოადგენდა დავა დემოკრატიისა და ერთპარტიულ სახელმწიფოს შესახებ. გარდა ამისა, საბჭოთა კავშირის წარმომადგენლებმა დაიცვეს თავიანთი საშინაო პოლიტიკა ადამიანის უფლებების კუთხით რისთვისაც გამოიყეს ამერიკის მხრიდან სამხრეთ აფრიკის, ჩილეს და სხვა ქვეყნების საშინაო საქმეებში ჩარევა, სადაც ცნობილი იყო, რომ ირღვეოდა ადამიანის მრავალი უფლება.
ვიეტნამის ომის დასრულება
ნიქსონი და მისი მრჩეველი ეროვნული უსაფრთხოების საკითხში, ჰენრი კისინჯერი, 1970-იანი წლების დასაწყისიდან საბჭოთა კავშირთან დაძაბულობის განმუხტვისკენ აიღეს გეზი. მათ იმედი ჰქონდათ, რომ საბჭოთა კავშირს დაეხმარებოდა შეერთებულ შტატებს, რომ თავი დაეღწია ვიეტნამისგან. შემდეგ ხალხმა აშკარად გააცნობიერა და დაინახა ამერიკელი პოლიტიკოსების ქმედებები.
აპოლო – სოიუზის ხელის ჩამორთმევა კოსმოსში
ალტ=The five crew members of ASTP sit around a miniature model of their spacecraft.|მინი| აპოლონო-სოიზის ეკიპაჟი 1975 წელს დაძაბულობის განმუხტვის პროცესში მნიშვნელოვანი მაგალითია ხელის ჩამორთმევა კოსმოსში. 1975 წლის ივლისში ჩატარდა პირველი საბჭოთა-ამერიკული ერთობლივი კოსმოსური ფრენა, აპოლო – სოიუზის ტესტ-პროექტი. მისი ძირითადი მიზანი იყო საერთაშორისო სისტემის შექმნა, რომლის საშუალებითაც ორ სხვადასხვა კოსმოსურ ხომალდს ორბიტაში ერთმანეთთან დაკავშირება შეეძლო. ეს შესაძლებლობას მისცემდა ორივე ეკიპაჟს, ეთანამშრომლათ კოსმოსურ სივრცეში.
ცივი ომი აფეთქდა 1979 წელს
1979 წლის საბჭოთა კავშირის შეჭრამ ავღანეთში მოღვაწე პრო-საბჭოთა რეჟიმის გასაფართოებლად გამოიწვია მწვავე კრიტიკა და მოსკოვში ჩატარებული 1980 წლის ზაფხულის ოლიმპიადის ბოიკოტი. აშშ-ს პრეზიდენტმა ჯიმი კარტერმა გაზარდა აშშ-ს თავდაცვის დეპარტამენტის ბიუჯეტი და დაიწყო ფინანსური დახმარების ოფისი პაკისტანის პრეზიდენტი მუჰამედ ზია-ულ-ჰაკი, რომელიც, თავის მხრივ, აფინანსებდა ანტისაბჭოთა მუჰაჰედინების მებრძოლებს ავღანეთში.
კუბის დათბობა
2014 წლის 17 დეკემბერს აშშ-ს პრეზიდენტმა ბარაკ ობამამ და კუბის პრეზიდენტმა რაულ კასტრომ განაცხადეს კუბასა და შეერთებულ შტატებს შორის დიპლომატიური ურთიერთობების აღდგენის დაწყების შესახებ. აღდგენის შესახებ შეთანხმება საიდუმლოდ მიმდინარეობდა. ამ პროცესებს წინა თვეებში ხელი შეუწყო პაპმა ფრანციკემ. ის მასპინძლობდა კანადის მთავრობას, რომელსაც იმ დროს თბილი ურთიერთობა ჰქონდა კუბასთან. შეხვედრები გაიმართა როგორც კანადაში, ასევე ვატიკანში. ხელშეკრულებით გათვალისწინებული იქნება აშშ-ს სამოგზაურო შეზღუდვების გაუქმება, ნაკლები შეზღუდვები გადარიცხვების გადარიცხვებზე, აშშ ბანკების მიერ კუბის ფინანსურ სისტემაში შესვლის, აგრეთვე ჰავანაში აშშ – ს საელჩოსა და კუბის საელჩოს ხელახალი გახსნის შესახებ, რომელიც ორივემ 1961 წელს დახურა. დიპლომატიური ურთიერთობების გაწყვეტა გამოიწვია კუბისა საბჭოთა კავშირის მოკავშირეეებად გახდომამ. 2015 წლის 14 აპრილს, ობამას ადმინისტრაციამ გამოაცხადა, რომ იგი კუბას ამოიღებდატერორიზმის სახელმწიფო სპონსორების სიიდან. კუბა ოფიციალურად სიიდან ამოიღეს 2015 წლის 29 მაისს. 2015 წლის 20 ივლისს ვაშინგტონში და ჰავანაში კუბის და აშშ-ს საელჩოებმა განაახლეს მუშაობა. 2016 წლის 24 მარტს, ობამა გახდა აშშ-ს პირველი პრეზიდენტი, რომელიც მოინახულა კუბაში, 1928 წლის შემდეგ.
ამასთან, 2017 წელს დონალდ ტრამპმა, აშშ-ს პრეზიდენტმა  ობამას შემდეგ, განაცხადა, რომ იგი "გააუქმებს" ობამას ადმინისტრაციის გარიგებებს კუბასთან, ამასთან, ასევე გამოთქვამს, ვარაუდს რომ ახალ ხელშეკრულებზე მოლაპარაკება შესაძლებელია კუბის და შეერთებული შტატების მთავრობებს შორის.
სქოლიო
კატეგორია:საბჭოთა კავშირის საგარეო პოლიტიკა კატეგორია:ცივი ომი კატეგორია:ცივი ომის ხელშეკრულებები კატეგორია:ცივი ომის ლიდერები კატეგორია:საერთაშორისო ხელშეკრულებები კატეგორია:დიპლომატია
შურაქენდი (ხიზი)
შურაქენდი  (Şurakənd) — სოფელი აზერბაიჯანში, ხიზის რაიონში.
რესურსები ინტერნეტში
კატეგორია:ხიზის რაიონის სოფლები
მემბიჯის მინტაკა
მემბიჯი აგრეთვე მანბიჯი (არაბ.منطقة منبج‎‎) — სირიის არაბული რესპუბლიკის ალეპოს მუჰაფაზის (რეგიონის) ერთ-ერთი მინტაკა (პროვინცია). 2004 წლის მოსახლეობის საყოველთაო აღწერის მიხედვით მემბიჯის პროვინციაში დაახლოებით 408 143 ადამიანი ცხოვრობს. პროვინციის ფართობია 5 183 კმ².
სქოლიო
კატეგორია:სირიის მინტაკები
ფრენჩპარკი
რესურსები ინტერნეტში
კატეგორია:როსკომონის საგრაფოს დასახლებული პუნქტები
ალისონ ტაილერი
ალისონ ტაილორი (Alison Tyler; დ. 5 იანვარი, 1990, კალიფორნია, აშშ) — ამერიკელი პორნომსახიობი. კარიერა დაიწყო 2010 წელს. ნომინირებული იქნა 9 ჯილდოზე, მაგრამ ჯილდოს ვერ დაეუფლა. გადაღებული იქნა 423 ფილმში.
რესურსები ინტერნეტში
კატეგორია:დაბადებული 5 იანვარი კატეგორია:დაბადებული 1990 კატეგორია:ამერიკელი ქალი პორნომსახიობი კატეგორია:ამერიკელი პორნო მსახიობები
ინგლისის პრემიერლიგა 2016-2017
ინგლისის პრემიერლიგა 2016-17 — ინგლისის პრემიერლიგის 25-ე გათამაშება (1992 წლიდან). სეზონი დაიწყო 2016 წლის 13 აგვისტოს ,,ჰალ სიტისა" და ,,ლესტერ სიტის" მატჩით,ხოლო დასრულდა შემდეგი წლის 21 მაისს.ტურნირის გამარჯვებული გახდა ლონდონის ,,ჩელსი",რომელმაც ტიტული მეხუთედ მოიგო.მეორე ადგილი დაიკავა ,,ტოტენჰემ ჰოტსპურმა",რომელიც ჩემპიონს შვიდი ქულით ჩამორჩა.
სატურნირო ცხრილი
1მანჩესტერ იუნაიტედი კვალიფიცირდა უეფა-ს ჩემპიონთა ლიგაზე როგორც უეფა-ს ევროპის ლიგის გამარჯვებული. 2იმის გამო,რომ ინგლისის ასოციაციის თასის გამარჯვებული არსენალი ჩემპიონატიდან კვალიფიცირდა ევროტურნირზე,ევროპის ლიგის საკვალიფიკაციო ეტაპზე მონაწილეობის უფლება ერგო გუნდს,რომელიც იყო არსენალზე ქვემოთ სატურნირო ცხრილში და არ იყო კვალიფიცირებული ევროტურნირზე.ასეთი გუნდი გახდა ევერტონი
სქოლიო
კატეგორია:ინგლისის პრემიერლიგის სეზონები
შოთი
შოთი — ქართული თონის პურის სახეობა, გრძელი და რკალისებური ფორმის. აქვს სქელი ყუა, თხელი პირი და წაწვეტებული ბოლო. განსაკუთრებით გრძელი და მოხრილი ხმლისებური შოთები იციან კახეთში, ქართლში კი შედარებით მოკლე შოთებს აცხობენ. სახელწოდება „შოთი“ წარმართულ ღვთაებასთან, მთვარესთან უნდა იყოს დაკავშირებული. ძველ საისტორიო წყაროებში საწირველად პურიცაა დასახელებული, ამასთან, ყოფითმა ტრადიციამ შემოინახა ხორბლის ზედაშეები, რისგანაც სარიტუალო პურებს აცხობდნენ. შოთი დღესაც განსაკუთრებით სადღესასწაულო დანიშნულებით გამოიყენება.
ლიტერატურა
კატეგორია:ქართული სამზარეულო კატეგორია:თონის პური
სემიუელ ადამსი
სემიუელ ადამსი (Samuel Adams; დ. 27 სექტემბერი, 1722, ბოსტონი — გ. 2 ოქტომბერი, 1803, იქვე) — ამერიკელი პოლიტიკური მოღვაწე, პუბლიცისტი. ჩრდილოეთ ამერიკის ინგლისური კოლონიების დამოუკიდებლობისათვის ბრძოლის (1776-1783) ერთ-ერთი ორგანიზატორი.
ბიოგრაფია
პოლიტიკურ საქმიანობამდე კომერსანტი იყო. შემდგომ სათავეში ჩაუდგა რევოლუციურ ორგანიზაციას — „თავისუფლების შვილებს“, რომელიც უმთავრესად დემოკრატიულ ძალებს (წვრილი ფერმერები, ხელოსნები, მუშები) აერთიანებდა. 1772 წელს ადამსის ინიციატივით ბოსტონში შეიქმნა კორესპონდენტული კომიტეტი. მალე ასეთი კომიტეტები ყველა ინგლისურ კოლონიაში ჩამოყალიბდა და რევოლუციური ძალების ორგანიზაციის ცენტრებად იქცა. ადამსი კონტინენტური კონგრესის მოწვევის (1774) ერთ-ერთი ინიციატორი და კონგრესების აქტიური წევრი იყო 1774-1782 წლებში. მან მხარი დაუჭირა 1787 წლის კონსტიტუციას, ცდილობდა მის დემოკრატიზაციას და ილაშქრებდა მონობის წინააღმდეგ. 1794-1797 იყო მასაჩუსეტსის შტატის გუბერნატორი. ადამსი იზიარებდა განმათავისუფლებელ იდეებს. იგი ცნობილია „დემოკრატიის მამის“ სახელით.
ლიტერატურა
კატეგორია:ამერიკელი პოლიტიკოსები კატეგორია:დაბადებული 1722 კატეგორია:დაბადებული 27 სექტემბერი კატეგორია:გარდაცვლილი 1803 კატეგორია:გარდაცვლილი 2 ოქტომბერი
შარლოტ დე ბურბონი
ადრეული წლები და ოჯახი
შარლოტი დაიბადა 1388 წელს საფრანგეთში. იგი იყო ლა მარშის გრაფ ჟან I-ისა და მისი ცოლის, კატრინ ვენდომელის მეშვიდე შვილი. მას სამი უფროსი ძმა და სამი უფოსი და ჰყავდა, რომლების იყვნენ: ლა მარშის გრაფი ჟაკ II, ვენდომის გრაფი ლუი I, კრესის ლორდი ჟანი, მონტპენსიერის ჰერცოგინია ანა, ბრენკურის ბარონესა მარი და იზაბელი. მას ასევე ჰყავდა უკანონო ნახევარ-ძმა, რომელიც მამამისს საყვარლისგან ჰყავდა.
მამის მხრიდან შარლოტის ბებია-ბაბუა იყვნენ ლა მარშის გრაფი ჟაკ I და ჟანა დე შატილონი, ხოლო დედის ხაზით ვენდომის გრაფი ჟან VI და ჟანა დე პუატიე.
კვიპროსის დედოფალი
1411 წლის 25 აგვისტოს, კვიპროსის დედაქალაქ ნიქოზიას წმინდა სოფიას კათედრალში შარლოტი დაქორწინდა კვიპროსის, სომხეთისა და იერუსალიმის მეფე იან I-ზე, რომელიც იყო მეფე ჟაკ I-ისა და ჰელვის ბრაუნშვაიგელის ვაჟი. იანისა და შარლოტის მარიონეტული ქორწინება 1409 წლის 2 აგვისტოს შედგა საფრანგეთის ქალაქ მელუნში. საქორწინო კონტრაქტი 1409 წლის 10 აგვისტოს გაფორმდა, რომლის მიხედვითაც, შარლოტი ჯერ პარიზიდან ვენეციაში უნდა ჩასულიყო, იქიდან კი გემით გაემგზავრებოდა კვიპროსში.
იანისათვის ეს მეორე ქორწინება იყო. თავდაპირველად იგი დაქორწინებული იყო მილანის ჰერცოგის ასულ ანგლესია ვისკონტზე, რომელიც ისე გარდაიცვალა, რომ მას შვილები ვერ გაუჩინა, სწორედ ეს გახდა მიზეზი იმისა, რომ იანმა შარლოტი შერითო ცოლად.
ცნობილია, რომ დედოფალმა შარლოტამ ნიქოზიის სამეფო კარზე ჩაიტანა და დაამკვიდრა უამრავი ფრანგული წეს-ჩვეულება. ასევე მის სახელს მიეწერება კვიპროსის სამეფოში ფრანგების გავლენების ზრდა და იქ ფრანგული კულტურის გავრცელება.
მართალია იანს მისთვის არ უღალატია, თუმცა ქორწინებამდე საყვარლებთან უკვე ჰყავდა უკანონო შვილები.
შარლოტი გარდაიცვალა 1422 წლის 15 იანვარს. იგი შავი ჭირის ეპიდემიას ემსხვერპლა. იგი დაკრძალულია ნიქოზიის წმინდა დომინიკის სახელობის კათედრალში.
შვილები
შარლოტსა და იანს ერთად ექვსი შვილი ჰყავდათ:
ლიტერატურა
კატეგორია:დაბადებული 1388 კატეგორია:გარდაცვლილი 15 იანვარი კატეგორია:გარდაცვლილი 1422 კატეგორია:ბურბონები
სომეხი კომპოზიტორების სია
სომხეთის ძლიერი მუჭი
სომხეთის ძლიერი მუჭის კომპოზიტორები:
ო
კონსტანტინე ორბელიანი (1928-2014)
სქოლიო
კატეგორია:სომეხი კომპოზიტორები
ჟან VIII (ვენდომის გრაფი)
ჟან VIII დე ბურბონი (Jean VIII de Bourbon; დ. 1425 — გ. 6 იანვარი, 1477) — ბურბონთა დინასტიის წარმომადგენელი. ვენდომის გრაფ ლუი I-ის ვაჟი. მეფე შარლ VII-ის ბრძანებით იბრძოდა ინგლისელთა წინააღმდეგ და დაიბრუნა ნორმანდია და გიენი. იყო მეფე ლუი XI-ის ფავორიტი და ვენდომის გრაფი.
შვილები
1454 წელს ცოლად შეირთო პროვანსის მარშალ ლუი დე ბოვოსა და მარგარიტა დე შამბრეის ქალიშვილი იზაბელ დე ბოვო, რომელთანაც შეეძინა რვა შვილი:
გარდა ამისა, ჟანს საყვარლისაგან ჰყავდა ორი უკანონო ვაჟი:
ლიტერატურა
კატეგორია:დაბადებული 1425 კატეგორია:გარდაცვლილი 6 იანვარი კატეგორია:გარდაცვლილი 1477 კატეგორია:ბურბონები
ლუიზა ბელგიელი
პრინცესა ლუიზა მარია ამელია ბელგიელი (დ. 18 თებერვალი, 1858 — გ. 1 მარტი, 1924) — ბელგიის მეფე ლეოპოლდ II-ისა და მარია ჰენრიეტა ავსტრიელის უფროსი შვილი. საქსენ-კობურგისა და გოთას დინასტიის ვეტინების საგვარეულოს ერთ-ერთი წარმომადგენელი.
დაიბადა ბაბუამისის, ლეოპოლდ I-ის მეფობის ხანაში, მას ბებიის ლუიზა მარია ორლეანელის სახელი დაარქვეს. დაქორწინდა ბრიუსელში 1875 წლის 4 თებერვალს თავის მეორე ბიძაშვილ პრინც ფილიპზე. ახალდაქორწინებულები დასახლდნენ ქალაქ ვენაში, სადაც მათ შეეძინათ ორი შვილი: ლეოპოლდ კლემენტი, რომელიც დაიბადა 1878 წელს და დოროთეა, რომელიც 3 წლის შემდეგ, 1881 წელს დაიბადა.
მათი ოჯახი მალევე დაინგრა. ძლიერი პიროვნების ლუიზამ უარი თქვა ეცხოვრა ადამიანთან, რომელიც მას სრულებით არ შეეფერებოდა. ლუიზას სკანდალური ცხოვრება ჰქონდა, მას შეუყვარდა არისტოკრატი ოფიცერი, გეზა მატაჩიჩი. ჯერ კიდევ მისმა მეუღლემ, ლუიზა შეშლილად გამოაცხადა და დაარწმუნა ავსტრიის იმპერატორი ფრანც იოზეფ I, რომ იგი ფსიქიატრიულ საავადმყოფოში მოეთავსებინათ, ხოლო მატაჩიჩი გაყალბებაში დაადანაშაულეს და დააპატიმრეს. ოთხი წლის შემდეგ გაათავისუფლეს, იგი დაეხმარა ლუიზას სავაადმყოფოდან გაქცევაში. შემდეგ ორივემ იმოგზაურა მთელი ევროპის მასშტაბით. ლუიზა მეუღლესთან საბოლოოდ განქორწინდა 1906 წელს.
ადრეული წლები
მარცხნივ|მინი|280x280პქ| ბრაბანტის ჰერცოგი და ჰერცოგინია და მათი ორი უფროსი შვილი ლუიზა და ლეოპოლდი, 1862 წ. ბელგიის მეფის ლეოპოლდ I-ის შვილიშვილი, პრინცესა ლუიზა იყო ჰერცოგის (მომავალი მეფე ლეოპოლდ II) და ბრაბანტის ჰერცოგინიას, მარიას პირველი შვილი. მათი ქორწინება უბედური იყო, ვინაიდან 1853 წელს ისინი პოლიტიკური მიზეზების გამო მათგან სრულიად დამოუკიდებლად დააქორწინეს. მათი ინტერესები სრულიად განსხვავდებოდა ერთმანეთისგან, ბრაბანტის ჰერცოგი გატაცებული იყო ოჯახური ცხოვრებით, პოლიტიკური და ეკონომიკური საკითხებით, ხოლო მარიას ინტერესები რელიგიით, შინაური ცხოველებით და მუსიკით შემოიფარგლებოდა.
მოინათლა 28 მარტს, მისი ნათლიები იყვნენ მისი დიდი ბიძა ერცჰერცოგი იოანე ავსტრიელი და მისი დიდი ბებია, მარია ამალია ნეაპოლელი, რომელიც საფრანგეთის რევოლუციის შემდეგ, 1848 წლიდან ემიგრაციით ცხოვრობდა დიდ ბრიტანეთში. გამომდინარე იქედან, რომ სიბერის გამო მან ვერ შეძლო ბელგიაში ნათლობისთვის წასვლა, მარია ამალიამ გამოთქვა სურვილი, რომ მის ნათლულს მიეღო ლუიზა მარია ორლეანელის, მისი უფროსი და საყვარელი ქალიშვილის სახელი, რომელიც ახალგაზრდობისას გარდაიცვალა.
ახალი მეფობის პირობებში
მარჯვნივ|მინი| მარი ჰენრიეტი, ბრაბანტის ჰერცოგონია და მისი ქალიშვილი ლუიზა. ლუი-ჯოზეფ გემარის ფოტო, 1863 წელი 1865 წლის 10 დეკემბერს მეფე ლეოპოლდ I, ბელგიის დინასტიის დამაარსებელი, გარდაიცვალა 34 წლიანი მეფობის შემდეგ. მისი ვაჟი ავიდა ტახტზე ლეოპოლდ II-ის სახელით. 7 და 6 წლის ასაკის ლუიზასა და ლეოპოლდისთვის ეს სიახლე გარკვეულ ცვლილებებს მოიტანდა მათ ყოველდღიურ ცხოვრებაში. მისი ძმა, გრაფი ჰაინაუტი გახდა ტახტის მემკვიდრე.